Marta Molinas

Maria Marta Molinas Cabrera (født 1. juni 1968 i San Antonio, Paraguay) er en paraguyansk forsker. Hun er professor i teknisk kybernetikk ved NTNU.

Molinas har sin utdannelse fra Japan, der hun tok en mastergrad i elektromekanisk teknologi (Master of Engineering) ved University of the Ryukyus i Okinawa i 1997.

I 2000 fullførte hun graden Doctor of Engineering ved Tokyo institutt for teknologi, med avhandlingen Power System Stability Control based on Phase Angle Regulation. I løpet av stipendiattiden hadde hun et seks måneder langt studieopphold ved University of Padova i Italia.

I 2004 kom hun første gang til NTNU og arbeidet som post.dok. i perioden 2004–2007, først ved Senter for fornybar energi (SFFE-NTNU), deretter ved Institutt for elkraftteknikk.

I 2008 ble hun ansatt som professor ved Institutt for elkraftteknikk (2008–juli 2014), og fra august 2014 er hun professor ved Institutt for teknisk kybernetikk, NTNU.

Ved siden av professorstillingene har hun hatt engasjement ved andre utdannings- og forskningsinstitusjoner. I perioden 2008–2009 var hun JSPS Postdoctoral Fellow ved The National Institute of Advanced Industrial Science and Technology (AIST) i Tsukuba, Japan, og fra juli 2013 til juli 2014 gjesteforsker ved Columbia University, New York.

Hun er også tilknyttet forsker (affiliated scientist) ved et av NTNUs sentre for fremragende forskning: NTNU AMOS - Centre for Autonomous Marine Operations and Systems.


Publikasjoner (utvalg) 

 Molinas' profil på Google Scholar, med h-indeks og antall siteringer:

Hedersbevisninger (utvalg) 

 Bhutan Prime Minister Fellowship, ett års stipend tildelt av Kongedømmet Bhutan, 2012–2013
 IEEE International Symposium on Industrial Electronics, pris for beste spesialsesjon, 2010
 JSPS stipend for forskning i Japan, Japan Society for the Promotion of Science, 2008
 The MONBUKAGAKUSHO Scholarship, Ministry of Education, Culture, Sports, Science and Technology, Gov. of Japan (4/1994–3/2000)
 The CREI-Ven Scholarship for 6 month research period at the University of Padova, Industrial and Electronic Research Centre of Veneto, Italy, 6/1998–12/1998
 IEEE Student Branch, Tokyo Institute of Technology, 2nd Prize at 1998 Student Paper Contest, 6/1998

Referanser

Eksterne lenker 
 Molinas' profilside på ntnu.no 
  Besøkt 4. mars 2019

Professorer ved NTNU